
Z á p i s n i c a

zo zasadnutia obecného zastupiteľstva v Hontianskych Moravciach
 dňa 12.12.2024

Prítomní poslanci: podľa prezenčnej listiny

Program zasadnutia:

1. Otvorenie, predloženie programu zasadnutia.
2. Voľba overovateľov zápisnice.
3. Voľba návrhovej komisie.
4. Určenie zapisovateľa.
5. Schválenie žiadosti o prenájom priestorov v bývalej škôlke.
6. Schválenie VZN číslo 1/2024 o určení výšky príspevku na čiastočnú úhradu nákladov v škole a školských zariadeniach, ktorých zriaďovateľom je Obec Hontianske Moravce.
7. Schválenie VZN číslo 2/2024 o poplatkoch za znečisťovanie ovzdušia malými zdrojmi znečisťovania v obci Hontianske Moravce.
8. Schválenie VZN číslo 3/2024 o nakladaní s komunálnymi odpadmi a drobnými stavebnými odpadmi na území obce Hontianske Moravce.
9. Schválenie VZN číslo 4/2024 o miestnych daniach a o miestnom poplatku za komunálne odpady a drobné stavebné odpady.
10. Schválenie ceny za palivové drevo na rok 2025.
11. Schválenie zrušenia spoločnosti Združenie Hont s.r.o.
12. Schválenie zmeny rozpočtu obce č. 2/2024.
13. Stanovisko hlavnej kontrolórky obce k návrhu rozpočtu obce Hontianske Moravce na rok 2025.
14. Plán kontrolnej činnosti hlavnej kontrolórky obce na 1. polrok 2025.
15. Schválenie rozpočtu obce na rok 2025.
16. Rôzne
17. Záver
K bodom zasadnutia:

K bodu 1: Otvorenie, predloženie programu zasadnutia

Zasadnutie zastupiteľstva otvoril starosta obce Dalibor Tesársky, privítal prítomných, konštatoval, že na zasadnutí je prítomná nadpolovičná väčšina poslancov a zastupiteľstvo je uznášaniaschopné.  Následne predložil program zasadnutia. Poslanec Melicherčík navrhol doplniť do programu zasadnutia  bod : Zvýšenie pohyblivej zložky platu starostu obce z 20% na 30%. Zmenu programu rokovania OZ poslanci schválili.

Program zasadnutia doplnený: 
1. Otvorenie, predloženie programu zasadnutia.
2. Voľba overovateľov zápisnice.
3. Voľba návrhovej komisie.
4. Určenie zapisovateľa.
5. Schválenie žiadosti o prenájom priestorov v bývalej škôlke.
6. Schválenie VZN číslo 1/2024 o určení výšky príspevku na čiastočnú úhradu nákladov v škole a školských zariadeniach, ktorých zriaďovateľom je Obec Hontianske Moravce.
7. Schválenie VZN číslo 2/2024 o poplatkoch za znečisťovanie ovzdušia malými zdrojmi znečisťovania v obci Hontianske Moravce.
8. Schválenie VZN číslo 3/2024 o nakladaní s komunálnymi odpadmi a drobnými stavebnými odpadmi na území obce Hontianske Moravce.
9. Schválenie VZN číslo 4/2024 o miestnych daniach a o miestnom poplatku za komunálne odpady a drobné stavebné odpady.
10. Schválenie ceny za palivové drevo na rok 2025.
11. Schválenie zrušenia spoločnosti Združenie Hont s.r.o.
12. Schválenie zmeny rozpočtu obce č. 2/2024.
13. Stanovisko hlavnej kontrolórky obce k návrhu rozpočtu obce Hontianske Moravce na rok 2025.
14. Plán kontrolnej činnosti hlavnej kontrolórky obce na 1. polrok 2025.
15. Schválenie rozpočtu obce na rok 2025.
16. Schválenie zvýšenia pohyblivej zložky platu starostu obce.
17. Rôzne
18. Záver

K bodu 2: Voľba overovateľov zápisnice

Za overovateľov zápisnice boli zvolení poslanci: p. Gabryš, p. Peťko 

K bodu 3: Voľba návrhovej komisie

Návrhovú komisiu poslanci zvolili v zložení: p. Halaj, p. Jankov 

K bodu 4: Určenie zapisovateľa. 

Za zapisovateľa starosta obce určil  Ing. Marcelu Púčekovú.

K bodu 5: Schválenie žiadosti o prenájom priestorov v bývalej škôlke.
Starosta obce informoval prítomných, že bol s pani Balážovou v priestoroch bývalej materskej školy. Pani Balážová po obhliadke priestorov a oboznámení sa s výškou nájomného a výškou poplatkov za energie tieto priestory nepovažuje za vhodné pre svoje podnikanie a o prenájom nemá záujem. 
K bodu 6: Schválenie VZN číslo 1/2024 o určení výšky príspevku na čiastočnú úhradu nákladov v škole a školských zariadeniach, ktorých zriaďovateľom je Obec Hontianske Moravce.
Od roku 2019 sa nedvíhali poplatky za materskú školu, školský klub a základnú umeleckú školu. Z dôvodu zvýšených nákladov na zabezpečenie všetkých potrebných pomôcok pre žiakov bolo potrebné tieto poplatky zvýšiť. VZN poslanci schválili.

K bodu 7: Schválenie VZN číslo 2/2024 o poplatkoch za znečisťovanie ovzdušia malými zdrojmi znečisťovania v obci Hontianske Moravce.
Starosta obce informoval ohľadne zmien vo VZN kde sa menili výšky poplatkov v čl. 2. Toto VZN sa týka len právnických osôb v našej obci. VZN poslanci schválili. 
K bodu 8: Schválenie VZN číslo 3/2024 o nakladaní s komunálnymi odpadmi a drobnými stavebnými odpadmi na území obce Hontianske Moravce.
Starosta obce informoval ohľadne zmien vo VZN - § 18 spôsob a zber textilu. Od 1. januára 2025 majú obce povinnosť zabezpečiť zavedenie a vykonávanie triedeného zberu komunálnych odpadov pre textil. Pod týmto odpadom sa rozumie textil, ktorý už nespĺňa požiadavky textilu a nie je možné ho opätovne použiť. Taktiež bol upravený §12 spôsob a podmienky triedeného zberu komunálnych odpadov – jedlých olejov a tukov z domácností – obec má uzavretú zmluvu s firmou oprávnenou na zber tohto druhu odpadu. VZN poslanci schválili. 
K bodu 9: Schválenie VZN číslo 4/2024 o miestnych daniach a o miestnom poplatku za komunálne odpady a drobné stavebné odpady.
V tomto VZN je potrebné upraviť výšku poplatku za komunálne odpady, nakoľko zberová spoločnosť MEPOS s.r.o. doručila na obecný úrad nový cenník služieb, kde sa zvyšujú poplatky za vývoz odpadu. Po prepočtoch je potrebné zdvihnúť poplatok za komunálny odpad na 40€/osoba/rok z doterajších 35€/osoba/rok a právnické osoby 50€/ rok z doterajších 40€/rok. Poslanci VZN schválili.  
K bodu 10: Schválenie ceny za palivové drevo na rok 2025.
Pre rok 2024 bola cena za predaj palivového dreva z obecných lesov a z lesov v osobitnom obhospodarovaní 35 €/prm. Navrhovaná cena  pre rok 2025 je 40 €/prm – táto cena vychádza zo zisťovania ceny dreva v okolitých subjektoch obhospodarujúcich lesné porasty. 
Poslanec Brunauer sa informoval o stave v porastoch po zalesňovaní na čo p. Púčeková odpovedala, že veľké množstvo sadeníc zničila migrujúca zver, v lesoch v osobitnom obhospodarovaní /urbár/ boli vybudované 2 oplôtky na ochranu prirodzeného zmladenia, taktiež sa takéto oplôtky plánujú aj v obecných lesoch. 
Poslanci schválili cenu za odpredaj palivového dreva z obecných lesoch a lesov v osobitnom obhospodarovaní. 

K bodu 11: Schválenie zrušenia spoločnosti Združenie Hont s.r.o.
Tento bod sa nebude prejednávať, nakoľko právny zástupca v spolupráci so starostkou obce Hont. Nemce, ktorí sa zaoberajú zrušením spoločnosti odporučili toto uznesenie ešte odložiť do najbližšieho zastupiteľstva. 
K bodu 12: Schválenie zmeny rozpočtu obce č. 2/2024.
Rozpočtové opatrenie č. 2/2024 - zmeny v rozpočte boli len v presúvaní v rámci jednotlivých položkách rozpočtu. V rozpočte nebol príjem/výdaj  za vybudovanie parkovacích miest pri bytovkách – presúva sa aj do roku 2025, taktiež v rozpočte nebola plánovaná dotácia na ochranu pred sršňom ázijským, znížila sa skutočná dotácia z BBSK na Beh zdravia, v príjmoch nebola plánovaná dotácia z MF vo výške 7 197 €  – doplatok a finančné prostriedky boli využité na bežný chod obce do výdavkovej časti bolo doplnené asfaltovanie 
popi chodníku vo výške 9 714 €a tiež v rozpočte neboli plánované niektoré projekty  Spojenej školy, do ktorých sa škola zapojila počas roka 2024. Poslanci schválili zmenu rozpočtu č.2/2024.

K bodu 13: Stanovisko hlavnej kontrolórky obce k návrhu rozpočtu obce Hontianske Moravce na rok 2025.
Hlavná kontrolórka obce prečítala svoje stanovisko k navrhovanému rozpočtu obce, v závere odporúča obecnému zastupiteľstvu schváliť rozpočet na rok 2025 a viacročný rozpočet na roky 2026-2027 zobrať na vedomie. Poslanci zobrali toto stanovisko na vedomie a tvorí prílohu zápisnice. 

K bodu 14: Plán kontrolnej činnosti hlavnej kontrolórky obce na 1. polrok 2025.
Hlavná kontrolórka obce prečítala Plán kontrolnej činnosti na I. polrok 2025, plán tvorí prílohu zápisnice. Poslanci plán zobrali na vedomie. 

K bodu 15: Schválenie rozpočtu obce na rok 2025.
Pani ekonómka prečítala poslancom návrh rozpočtu obce na rok 2025 a postupne prechádzali s poslancami po položkách. Postupne prešli príjmami a výdavkami. Rozpočet je zostavený ako vyrovnaný a bol schválený. 

K bodu 16: Schválenie zvýšenia pohyblivej zložky platu starostu obce.
Poslanec Melicherčík požiadal o doplnenie tohto bodu programu. Obecné zastupiteľstvo prerokovalo možnosť úpravy platu starostu obce. Poslanec Melicherčík navrhol zvýšenie pohyblivej zložky platu starostu vzhľadom na dosiahnuté výsledky z doterajších 20% na 30 %. Starosta poďakoval za tento návrh a požiadal, aby poslanci prerokovali tento návrh. Poslanci schválili navýšenie pohyblivej zložky platu starostu obce z 20% na 30 %. Od 1.1.2025.
[bookmark: _GoBack]K bodu 17: Rôzne
· Starosta obce poďakoval prítomným za pomoc pri organizovaní Mikuláša a Vianočných trhov v obci a tiež za spoluprácu počas celého roka 2024
· Starosta obce informoval, že obec bola úspešná a získala dotáciu z ENVIROFONDU na nákup minibágra s príslušenstvom 
· Riaditeľka školy poďakovala obci a poslancom obecného zastupiteľstva za pomoc a spoluprácu počas celého roka a všetkých pozvala na vianočnú akadémiu, ktorá sa bude konať v Spojenej škole 18.12.2024
K bodu 18: Záver			
Na záver rokovania starosta obce poďakoval prítomným poslancom, hlavnej kontrolórke, riaditeľke školy a prítomným za účasť a ukončil zasadnutie obecného zastupiteľstva.

V Hontianskych Moravciach 18.12.2024

Zapísal: Ing. Marcela Púčeková

Overovatelia zápisnice:

............................................						
     Ing. Rudolf Gabryš


............................................						............................................
     Jozef Peťko 							           Dalibor Tesársky
										 starosta obce
